Între 1572 și 1668 au avut loc 28 de răscoale, care au fost înăbușite. În 1670 Cipru a devenit pașalâc. Otomanii au fost înfrânți de ruși în 1877 și au semnat Pacea de la San Stefano. La data de 9 iulie 1878, în cadrul Congresului de la Berlin, s-a revizuit Pacea de la St. Stefano și s-a anunțat că Ciprul va trece sub administrația Regatului Unit. Britanicii au semnat o înțelegere secretă cu sultanul pe 4 iunie 1878, prin care el cedează Ciprul, iar britanicii se obligau să-l apere în cazul unor atacuri din partea Rusiei.